Diari Oficial de la Generalitat Valenciana


Sumari del DOGV 7567, del 09-07-2015 (2015/6153)

RESOLUCIÓ de 8 de juny de 2015, del Servici Territorial d'Energia d'Alacant, per la qual convoca l'alçament d'actes prèvies a l'ocupació de determinades finques afectades pel projecte denominat Línia elèctrica aèria de mitjana tensió a 20 kV de circuit simple, per a enllaçar des de la L/Barrio amb L/Porvenir, expedient ATLINE/2007/529/03, en el terme municipal de Benferri. Expedient d'expropiació forçosa JUEXPR/2015/2/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7567

Data del DOGV
:   09-07-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/6153


Data del document
:   08-06-2015

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació

RESOLUCIÓ de 8 de juny de 2015, del Servici Territorial d'Energia d'Alacant, per la qual convoca l'alçament d'actes prèvies a l'ocupació de determinades finques afectades pel projecte denominat Línia elèctrica aèria de mitjana tensió a 20 kV de circuit simple, per a enllaçar des de la L/Barrio amb L/Porvenir, expedient ATLINE/2007/529/03, en el terme municipal de Benferri. Expedient d'expropiació forçosa JUEXPR/2015/2/03. [2015/6153]  
  
En data 17 de març de 2015, el Servici Territorial d'Energia d'Alacant va dictar la resolució per la qual autoritza Iberdrola Distribución Eléctrica, SAU; en declara, en concret, la utilitat pública, i aprova el projecte d'execució de la instal·lació elèctrica LAMT a 20 kV S/C enllaç L/Barrio amb L/Porvenir, en el terme municipal de Benferri, de la província d'Alacant.  
Esta declaració d'utilitat pública, d'acord amb el que disposen la Llei 24/2013, de 26 de desembre, del Sector Elèctric, i el Reial Decret 1955/2000, d'1 de desembre, que regula les activitats de transport, distribució, comercialització, subministrament i procediments d'autorització d'instal·lacions d'energia elèctrica, porta implícita la necessitat d'ocupació dels béns i drets afectats i n'implica l'ocupació urgent. Se'ls aplica el procediment d'urgència que determina l'article 52 de la Llei d'Expropiació Forçosa, de 16 de desembre de 1954.  
  
Per tant, el director territorial d'Economia, Indústria, Turisme i Ocupació, en compliment del que disposa l'article 52 de la Llei d'Expropiació Forçosa, esmentat més amunt, ha resolt convocar els titulars dels béns i drets afectats en l'ajuntament on radiquen les finques afectades, com a punt de reunió per a, d'acord amb el procediment que establix l'article que s'ha esmentat, dur a terme l'alçament d'actes prèvies a l'ocupació i, si procedix, les d'ocupació definitiva.  
  
Totes les persones interessades, així com les persones que siguen titulars de qualssevol classes de drets o interessos sobre els béns afectats, han d'acudir personalment o representades per una persona ben autoritzada, amb els documents acreditatius de la titularitat i l'últim rebut de la contribució. Les poden acompanyar els seus pèrits i un notari, si ho estimen oportú, amb gastos a costa seua.  
L'alçament d'actes tindrà lloc el pròxim dia 30 de juliol de 2015 en l'Ajuntament de Benferri a partir de les 12.30 hores.  
L'orde d'alçament d'actes es comunicarà a cada interessat per mitjà d'una cèdula de citació. Figura la llista de titulars convocats en el tauler d'edictes de l'ajuntament assenyalat i en l'annex.  
  
Esta publicació es fa igualment, com determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, com a notificació d'esta resolució als titulars desconeguts o amb domicili ignorat o a aquells a qui s'ha intentat la notificació però no s'ha pogut practicar.  
  
En l'expedient expropiatori Iberdrola Distribución Eléctrica, SAU, assumix la condició de beneficiària.  
  
Alacant, 8 de juny de 2015.- El director territorial d'Economia, Indústria, Turisme i Ocupació: Rafael Muñoz Gómez.